**Aprovat en Consell de Govern de 17 de desembre de 2013. ACGUV 240/2013**

**PROGRAMA MARC PER A LA CONTRACTACIÓ DE PERSONAL INVESTIGADOR DOCTOR DE LA UNIVERSITAT DE VALÈNCIA**

La Llei 14/2011, d'1 de juny, de la Ciència, la Tecnologia i la Innovació (BOE 2/6/2011), en els seus articles 20 a 23, possibilita a les universitats públiques la contractació laboral de personal investigador. Aquesta llei estableix 3 noves modalitats de contracte (predoctoral, d'accés al SECTI, i d'investigador distingit), sense perjudici de la utilització de la resta de modalitats de contracte de treball establertes pel Text Refós de la Llei de l'Estatut dels Treballadors. En aplicació d'aquesta legislació, i a més de la contractació de personal investigador amb càrrec a projectes, contractes i convenis d'investigació, la Universitat de València es proposa la contractació de personal investigador amb cárrec a partides pressupostàries pròpies, mitjançant els tipus de contracte següents:

- CONTRACTE DE PERSONAL INVESTIGADOR DOCTOR, DE 5 ANYS DE ~~DURACIÓ~~ DURADA MÀXIMA

- CONTRACTE DE PERSONAL INVESTIGADOR DOCTOR DE ~~DURACIÓ~~ ~~INDEFINIDA~~ CARÀCTER INDEFINIT

- CONTRACTE DE PERSONAL INVESTIGADOR DOCTOR DISTINGIT

**- CONTRACTE DE PERSONAL INVESTIGADOR DOCTOR, DE 5 ANYS DE ~~DURACIÓ~~ DURADA MÀXIMA**

Contracte de personal investigador doctor, destinat a la reincorporació de beneficiaris del Programa Ramón y Cajal que ja hagen finalitzat el seu contracte amb la Universitat de València i hagen obtingut l'avaluació favorable en el programa I3.

**- Retribució**: la corresponent al grup A1 a temps complet amb un complement específic i de destí determinats en funció del nombre de sexennis d'acord amb la taula que figura com a annex al present document. Addicionalment, podrà percebre complements retributius corresponents a triennis per antiguitat i per mèrits investigadors, de manera anàloga a l'establerta en el "Reglament per al reconeixement de complements salarials al professorat contractat doctor, col·laborador i ajudant doctor de la Universitat de València per mèrits docents i investigadors" (ACGUV 44/2010).

L'investigador se sotmetrà a l'avaluació de la seua activitat tres mesos abans de la data de finalització del seu contracte. L'obtenció del 4t sexenni deixarà sense efecte l'obligació de sotmetre a avaluació l'activitat investigadora.

L'informe favorable de l'activitat investigadora requerirà assolir, durant el quinquenni o el període menor avaluat, al menys, un dels objectius següents:

1- obtenir una mitjana del valor de la producció científica absoluta del quinquenni avaluat, d'acord amb el Barem per a l'avaluació de la memòria d'investigació de la Universitat de València, igual o superior que el triple de la mitjana anual de la producció científica absoluta de l'àrea de coneixement d'adscripció de l'investigador corresponent al mateix quinquenni.

2-haver dirigit més d'un projecte d'investigació del Pla Estatal d'I+D+i o de l'antic Pla Nacional d'I+D.

3- haver obtingut finançament competitiu de l'European Research Council o haver participat com a Investigador responsable en projectes d'investigació competitius de la UE, o altres programes internacionals similars.

4-haver obtingut patents amb extensió internacional, o resultats d'investigació protegits mitjançant títols de propietat intel·lectual o industrial llicenciats, sobre els quals la UV ostente drets de propietat.

5-haver dirigit projectes d'investigació contractada amb una ~~duració~~ durada igual o superior a un any.

**L'avaluació** **positiva implicarà** **la contractació** **laboral indefinida de l'investigador/a, condicionada a l'obtenció** **de dos sexennis.**

-**Permisos, llicències i vacances:** El contractat/da tindrà dret al mateix règim de permisos, llicències i vacances que el personal docent contractat laboral.

**- CONTRACTE DE PERSONAL INVESTIGADOR DOCTOR DE ~~DURACIÓ~~****~~INDEFINIDA~~ CARÀCTER INDEFINIT**

Contracte de personal investigador doctor, destinat a la contractació d'investigadors procedents del Programa Ramón y Cajal, que hagen gaudit d'un contracte posterior d'investigador doctor d’una durada màxima de 5 anys i, havent obtingut el reconeixement de dos sexennis, hagen finalitzat amb avaluació positiva el seu contracte amb la Universitat de València. Així mateix, podran acollir-se a aquest contracte aquells investigadors que, en aplicació del Programa Especial d'Estabilització d'Investigadors Reincorporats aprovat pel Consell de Govern en sessió de 3 de maig de 2006, tinguen un contracte vigent amb la Fundació General de la Universitat de València, tinguen 2 sexennis i acrediten el compliment d'algú dels objectius necessaris a què es refereix l'epígraf anterior.

CARACTERÍSTIQUES DEL CONTRACTE:

**- Retribució:** la corresponent al grup A1 a temps complet amb un complement específic i de destí determinats en funció del nombre de sexennis d'acord amb la taula que figura com a annex al present document. Addicionalment, podrà percebre complements retributius corresponents a triennis per antiguitat i per mèrits investigadors, de manera anàloga a l'establerta en el "Reglament per al reconeixement de complements salarials al professorat contractat doctor, col·laborador i ajudant doctor de la Universitat de València per mèrits docents i investigadors" (ACGUV 44/2010).

**- ~~Duració~~ Durada:** contracte de ~~duració~~ caràcter indefinit.

**- Permisos, llicències i vacances:** El contractat/da tindrà dret al mateix règim de permisos, llicències i vacances que el personal docent contractat laboral.

**INVESTIGADOR DISTINGIT**

Contracte de personal investigador doctor, destinat a investigadors de reconegut prestigi, de conformitat amb l'article 23 de la Llei de la Ciència, l'objecte del qual és la realització d'activitats d'investigació o la direcció d'equips humans, centres d'investigació, instal·lacions i programes científics i tecnològics singulars de gran rellevància en el seu àmbit de coneixement.

CARACTERÍSTIQUES DEL CONTRACTE:

 **- Retribució:** la corresponent al grup A1 a temps complet amb un complement específic i de destí determinats en funció del nombre de sexennis d'acord amb la tabla que figura com a annex al present document. Addicionalment, podrà percebre complements retributius corresponents a triennis per antiguitat i per mèrits investigadors, de manera anàloga a l'establerta en el "Reglament per al reconeixement de complements salarials al professorat contractat doctor, col·laborador i ajudant doctor de la Universitat de València per mèrits docents i investigadors" (ACGUV 44/2010). En el cas que l'activitat investigadora o haja estat sotmesa a avaluació, i fins que aquesta no es produixca, la comissió de selecció establirà el nivell de retribució a aplicar de conformitat amb els mèrits del candidat.

**- ~~Duració~~ Durada:** el contracte tindrà una ~~duració~~ durada màxima de 5 anys.

**- Permisos, llicències i vacances:** El contractat/da tindrà el dret al mateix règim de permisos, llicències i vacances que el personal docent contractat laboral.

**ANNEX**

**Investigador contractat per cinc anys, o amb caràcter indefinit, procedent del programa Ramón y Cajal**

|  |  |  |  |
| --- | --- | --- | --- |
| Nombre de Sexennis  | Retribucions bàsiques | Complement de destí | Complement específic |
|  |  |  |  |
| 2 | A1 | 27 | 18 |
| 3 | A1 | 27 | 24 |
| 4 | A1 | 27 | 29 |
| 5 | A1 | 27 | 34 |
| 6 | A1 | 27 | 39 |

**Investigador contractat amb caràcter indefinit**

|  |  |  |  |
| --- | --- | --- | --- |
| Nombre de Sexennis  | Retribucions bàsiques | Complement de destí | Complement específic |
|  |  |  |  |
| 2 | A1 | 27 | 18 |
| 3 | A1 | 27 | 24 |
| 4 | A1 | 27 | 29 |
| 5 | A1 | 27 | 34 |
| 6 | A1 | 27 | 39 |

**Investigador distingit**

|  |  |  |  |
| --- | --- | --- | --- |
| Nombre de Sexennis  | Retribucions bàsiques | Complement de destí | Complement específic |
|  |  |  |  |
| 3 | A1 | 29 | 47 |
| 4 | A1 | 29 | 48 |
| 5 | A1 | 29 | 49 |
| 6 | A1 | 29 | 50 |